Diari Oficial de la Generalitat Valenciana


Sumari del DOGV 3159, del 12-01-1998 (1997/12139)

Bases generals per a la contractació de personal no permanent interí/laboral.
-----------------------------------------------------------------------------

### Dades del document

Número de DOGV
:   3159

Data del DOGV
:   12-01-1998

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   1997/12052


Data del document
:   22-10-1997

Organisme emissor
:   Ajuntament de Carcaixent

Tipus de document
:   Anunci

Descriptors 

:   * Carcaixent
    * concurs administratiu
    * administració local

Bases generals per a la contractació de personal no permanent interí/laboral. [97/X12839]
  
Primera. Competència
  
Les convocatòries de selecció de personal laboral no permanent o interí d'aquest ajuntament correspon al Plenari de la Corporació.
  
Únicament, podrà iniciar-se el procediment de selecció per a contractar el dit personal i efectuar-se els oportuns nomenaments, quan la prestació del servei de què es tracte siga de reconeguda urgència i no puga ser exercit per funcionari de carrera, o mitjançant l'aplicació de sistemes de racionalització del treball, bé millorant la distribució d'efectius, o bé a través de fórmules de capacitació del personal. En tot cas, es requerirà informe prèviament del Negociat corresponent.
  
La legislació aplicable ve determinada fonamentalment per la Llei de la Funció Pública Valenciana, aprovada pel DL de 24 d'octubre de 1995; pel RD 896/91, de 7 de juliol; per la Llei de Règim Local; per l'Ordre del Ministeri per a les Administracions Públiques, de 28 de febrer de 1986; per la Circular del dit Ministeri de 27 de març de 1987; i pel RD 364/1995, de 10 de març.
  
Segona. Naturalesa, objecte i duració del contracte
  
Serà objecte de la corresponent convocatòria pública la contractació de personal laboral no permanent, o en el seu cas interí, que s'efectuarà mitjançant els sistemes de concurs o concurs-oposició.
  
Tercera. Jornada laboral i dedicació
  
La jornada laboral serà la mateixa que per al personal funcionari, i la retribució l'equivalent al sou base del grup de funcionaris a què pertanga el lloc de treball i els complements que corresponguen, més la part proporcional de pagues extraordinàries i vacances.
  
Quarta. Publicitat
  
Les corresponents convocatòries es publicaran en el tauler d'anuncis d'aquesta entitat, oficines de l'INEM i Butlletí Oficial de la Província, sense perjudici de les publicacions complementàries que s'estimen oportunes.
  
Cinquena. Requisits dels aspirants
  
Per a ser admesos els aspirants, hauran de ser majors de divuit anys i estar en possessió del títol que corresponga a la naturalesa del lloc de treball segons la titulació exigida per al seu ingrés en propietat, previst en l'art. 4 de la mencionada Llei.
  
Sisena. Sol·licituds
  
Els aspirants faran la seua sol·licitud mitjançant instància presentada en el Registre General i dirigida al Sr. alcalde, fent constar-hi les dades d'identificació personal.
  
A la dita instància caldrà adjuntar la documentació següent:
  
a) Fotocòpia compulsada del document nacional d'identitat.
  
b) Fotocòpia compulsada del títol requerit en la base cinquena.
  
El termini de presentació d'instàncies serà de deu dies naturals, comptadors a partir de la publicació de la convocatòria en el Butlletí Oficial de la Província.
  
Finalitzat el termini de presentació d'instàncies, es publicarà en el tauler d'edictes municipals la llista d'aspirants admesos que reunisquen els requisits exigits, així com els exclosos, perquè, en la data i hora que s'indicarà mitjançant l'indicat edicte, es presenten per a ser sotmesos a les proves corresponents, davant del Tribunal Qualificador designat a aquest efecte, o per a qualificar el concurs convocat.
  
Si els dies de finalització d'un termini o d'actuació obligada són dissabtes o festius, es passarà al dia següent hàbil.
  
Setena. Proves selectives
  
La selecció haurà d'efectuar-se en virtut de criteris objectius, que hauran de basar-se fonamentalment en les circumstàncies que a continuació es detallen, amb la puntuació màxima que s'indica, sobre el total de 10.
  
Expedient acadèmic, fins 1 punt.
  
Coneixements i experiència professional, fins 4'5 punts.
  
Titulacions o certificats d'estudis que tinguen relació amb les funcions a exercir. Fins a 2'5 punts.
  
En tot cas, es donarà preferència a aquells aspirants que hagen aprovat algun exercici en les proves d'accés del cos o escala de què es tracte. També, podrà tenir-se en compte els serveis prestats amb anterioritat a l'administració, en situació distinta de la de funcionari de carrera. Podran realitzar-se, així mateix, quan es considere necessari, proves que permeten determinar amb major precisió l'aptitud dels aspirants. Fins a 2 punts.
  
Les proves selectives s'ajustaran a la naturalesa del lloc de treball a proveir, així com el nombre i contingut de cada un dels exercicis, que discrecionalment hauran de determinar-se, i es guardarà tant com siga possible la deguda relació amb les convocatòries per a la selecció de personal en propietat.
  
Els exercicis, quan n'hi haja diversos, tindran caràcter eliminatori, cada un d'ells es puntuarà fins un màxim de 10 punts, i quedaran eliminats els aspirants que no aconseguisquen un mínim de 5 punts.
  
En tot cas, en les convocatòries haurà d'haver-hi una prova de coneixement del valencià.
  
Així mateix, podrà introduir-se la prova de celebració d'una entrevista amb els aspirants als efectes oportuns.
  
Cada un dels dos exercicis anteriors es qualificaran amb un màxim de 3 punts i no seran eliminatoris.
  
En general, els programes dels exercicis teòrics de selecció contindran matèries comunes i específiques en la proporció que es determine en la convocatòria, amb uns continguts mínims que seran els previstos en l'art. 8é. del RD 896/1991, de 7 de juny.
  
Vuitena. Període de contractació
  
La contractació de personal interí durarà per norma general fins que la plaça es cobrisca en propietat, sense perjudici d'allò establit en la disposició addicional primera del RD anteriorment mencionat.
  
La contractació de personal laboral tindrà una duració concreta, segons les necessitats dels diferents serveis municipals, si bé haurà d'evitar-se que aquesta supose una modificació de la plantilla o aparició de drets a favor del contractat, al marge dels procediments legals de selecció de personal en propietat.
  
Novena. Contractació per urgència
  
La contractació de personal no permanent, quan revestisca caràcters d'urgència, podrà efectuar-se sense prèvia publicitat ni convocatòria, mitjançant la selecció entre els qui ja s'hagueren presentat en convocatòries anteriors per a cobrir llocs d'igual naturalesa, i es donarà preferència a aquells que hi hagueren obtingut major puntuació. Excepcionalment, i quan la contractació no excedisca el període d'un mes aproximadament, podrà efectuar-se de forma directa sense els requisits anteriorment exposats.
  
Deu. Borses de treball o llistes d'espera
  
Es regula la possibilitat d'utilitzar el sistema de borses de treball o llistes d'espera per a aquells en les diferents classes de llocs de treball, la contractació dels quals siga freqüent al llarg de l'any, a fi d'objectivar-ne la selecció d'una sola vegada, elegint entre els aprovats, quan siga necessari, el personal corresponent, que recaurà en la persona que seguisca en l'ordre la que anteriorment prestava el servei.
  
Igualment, la contractació de personal podrà dur-se a terme per períodes concrets determinats, a fi de distribuir ordenadament el treball entre les persones interessades.
  
El procediment de selecció del personal a incloure en les borses de treball o llistes d'espera serà el mateix que s'estableix en aquestes bases, les quals tindran una vigència d'un any, finalitzat el qual es renovarà la llista mitjançant la realització de noves proves.
  
Onze. Nomenament
  
El Tribunal Qualificador designat formularà a l'alcaldia proposta de contractació, a favor dels aspirants que hagen obtingut major puntuació.
  
Així mateix, el Tribunal establirà una relació dels aspirants que hagen superat els exercicis, ordenats de major a menor puntuació, a fi de poder substituir el seleccionat si la contractació no es poguera efectuar o no arribara a la seua fi, per qualsevol causa.
  
Dotze. Tribunal Qualificador
  
El Tribunal Qualificador, que en cap cas serà inferior a 5 membres, estarà format predominantment per persones tècniques, i els vocals hauran de posseir titulació o especialització iguals o superiors a les exigides per a l'accés a les places convocades, i estarà constituït de la següent forma:
  
Titulars
  
- President: Sr. alcalde-president de l'Ajuntament o regidor en qui delegue.
  
- Vocals:
  
a) El regidor delegat de l'Àrea corresponent.
  
b) El cap del Negociat corresponent.
  
c) Un representant de cada una de les seccions sindicals constituïdes.
  
- Secretari : El secretari general de l'Ajuntament o funcionari en qui delegue, amb veu i vot.
  
L'Alcaldia designarà els suplents del Tribunal anteriorment indicat.
  
Tretze. Lloc de celebració dels exercicis
  
En la convocatòria, es designarà el lloc o centre de celebració dels exercicis, així com l'hora i la resta d'informació necessària perquè els aspirants tinguen un total coneixement sobre la qüestió.
  
Catorze
  
Es faculta el Sr. alcalde-president perquè, en nom i representació de l'Ajuntament, efectue l'acoblament degut de les matèries no regulades expressament en aquestes bases, les quals podrà completar dins dels límits establits en la legislació mencionada en l'apartat tercer de la base primera transcrita, i adopte les mesures oportunes per a la completa execució de les proves convocades.